52. schôdza NR SR - 7.deň - B. popoludní
Dátum: 2026-06-03
Poslanec: Kišš, Štefan 
Druh vystúpenia: Vystúpenie v rozprave

Ja by som vám chcel krátko niečo povedať. Aj za tretej vlády SMER-u sa podarilo presadiť princípy hodnoty za peniaze do zákona a do investovania štátu, do rozhodovania o tom, kde štát investuje a kde nie. Bolo to v roku 2016, kedy sa tieto princípy aj zákonom zaviedli. V roku 2018 sa rozhodovalo o tom, či sa budú hodnotiť aj investičné projekty v obrane. Vtedy si teda najmä minister obrany za vtedajšiu stranu SNS chcel kúpiť stíhačky a vtedy sa riešila otázka, či teda on to za peniaze bude aj v obranných výdavkoch. To všetko sa stalo napriek vláde SMER-u a teda vtedy pôvodne z iniciatívy Martina Filka, tvorcu alebo toho nápadu zaviesť princíp hodnoty za peniaze do rozhodovania štátu aj za podpory vtedajšieho ministra financií Petra Kažimíra, bez ktorého by sa toto do programového vyhlásenia a vtedy do zákona nedostalo. A vďaka tomu sa podarilo aj politikom ukázať, že štát nie je športkasa, do ktorej môžu kedykoľvek siahnuť, ale svoje rozhodnutie musia aspoň zdôvodniť a obhájiť si pred verejnosťou. A napríklad len v prvom roku sa podarilo v zdravotníctve na efektívnejších nákupoch ušetriť 100 miliónov. Je to zdokumentované vo verejných dokumentoch. A v mnohých iných rozhodnutiach štátu ďalšie stovky, dokonca miliardy eur, keď sa bavíme o všetkých rozhodnutiach štátu vrátane tých investičných. A teda akokoľvek, ja tu teraz stojím ako opozičný poslanec, ale ja som presvedčený, že zodpovedné správanie štátu nie je o ideológii, o koalícii a opozícii, ale o hľadaní tých najlepších riešení pre občanov. Potom prišla štvrtá Ficova vláda. A pod zámienkou urýchlenia investičných projektov ste sa rozhodli zrušiť akékoľvek hodnotenia efektívnosti pri rozhodovaní štátu v tom, čo teda ste nazvali strategické investície. Mali to byť priority, dnes je to vlastne skoro všetko, a schválili ste si výnimku pre hodnotenie efektívnosti aj pre ďalšie procesy, ktoré v skutočnosti majú zlepšiť projekt. Nie zdržať alebo neviem čo. Aj zlepšiť a zefektívniť. To znamená aj zlacniť. No lenže to si všimla Európska komisia, keďže táto podmienka efektívnosti alebo hodnoty za peniaze je v pláne obnovy. Komisia si to všimla a povedala vám, že za to bude pokuta 428 miliónov €, ak teda ostane medzi platnými zákonmi to, že hodnotenie efektívnosti sa nebude diať pri projektoch, o ktorých sa rozhodnete, že nebude. No a pod touto hrozbou nám prišiel do parlamentu – priniesol ho pán Karas teda pôvodne – zákon, že tá výnimka sa ruší a hodnotenie sa vracia naspäť. Dokonca sme boli pripravení hlasovať za tento zákon, pretože je správny. Zachráni nám minimálne teda tých 400 miliónov € z plánu obnovy a zachráni nám ďalšie stovky miliónov €, ktoré môžeme urobiť, keď sa bude štát rozhodovať dobre. A bude dbať na to, že urobí najlepšie možné rozhodnutie. Nie len tak, že čo si kto zmyslí a za koľko. No lenže do toho prišiel minister obrany Kaliňák, ktorý môže všetko, a povedal si, že mu to je jedno. A vy teraz idete pozmeňovákom, konkrétne pána poslanca Slaného zo SMER-u, zbúrať toto všetko, čo sa podarilo postaviť za tretej vlády SMER. No a zjavne je vám to jedno, pretože jednak komisia sa dosť jasne vyjadrila, že z toho bude teda sankcia tých 428 miliónov €, a zároveň – a pozerám sa na vás, poslanci, poslankyne HLAS-u – idete dovoliť teraz pánovi Kaliňákovi ďalej kradnúť v makroekonomických rozmeroch. A pozerám sa na vás preto, lebo plán obnovy patrí pod vás. Pán Kmec, po novom to má v gescii pán Drucker. By sa malo toto zaujímať, že jednoducho toto asi nechceme, aby to, čo máte v gescii, bolo takto roztrhané. A viete, kedysi som viackrát počul takú kritiku, že no však veď čo, že sa postaví drahšie, aspoň to stojí. Aspoň niečo máme, aj keď je to drahšie. Nech to stojí, čo to stojí. No lenže odkedy nám spadli stĺpy v Prešove, tak už ani toto neplatí, pretože sa rozsypala aj vaša vlajková loď doslova. Nemocnica v Prešove, kde teda ministrovi Kaliňákovi spod nosa Maďari začali kradnúť cement, a tak ani to neviete ani len postaviť. A takéto hodnotenia, nielen tie, aj ďalšie, ktoré vy obchádzate, majú zabezpečiť, aby sa toto nestávalo. No a samozrejme do toho prichádza minister financií, alebo teda neprichádza, lebo zjavne neurobil nič. Kľudne teda jeho zákon idete tu roztrhať. A jemu to nevadí. Nepovedal nič, aspoň teda nie verejne. Ja som nič nepočul. Pánovi Vážnemu to vlastne to akosi dovolil alebo teda neviem, či sa ho pýtal, ale teda je to všetko jedno, lebo pán Kaliňák môže. A opäť, ja by som sa chcel opýtať kolegov z HLAS-u, poslancov a poslankýň, že vy máte nastavený plán obnovy. Mali by ste si ho obhájiť, pán Kmec. Všetci ste hlasovali za zmenu trestného zákona, za pomoc mafii a teraz potápate aj základnú myšlienku dobrého hospodárenia. Tak už ste nemuseli odchádzať zo SMER-u, lebo teraz ste už vlastne ako oni. Ja si nerobím nádeje, že teraz som vás svojím prejavom presvedčil. Však samozrejme ako vždy zahlasujete za, čo treba, ale chcel som, aby to tu dnes odznelo. Dnes teda potápate ďalšiu. Zo Smeru, lebo teraz ste už vlastne ako oni. Ja teda si nerobím nádeje, že teraz som vám vás svojím prejavom presvedčil. Však samozrejme ako vždy zahlasujete za, čo treba, ale chcel som, aby to tu dnes odznelo. Dnes teda potápate ďalšiu, ďalšiu vec, ďalší ako-tak rozumný princíp, ktorý, ktorý vo verejných financiách, v zákonoch máme a bude nás to stáť veľa peňazí. A tieto peniaze budú chýbať, budú chýbať občanom a na iné projekty, aj na nemocnice, aj na školy, na kanalizácie. Na cesty a my vám to budeme ďalšie dva roky veľmi intenzívne pripomínať.